**AGENȚIA PENTRU PROTECȚIA MEDIULUI SIBIU**

Nr. ................ / ....................

Referitor dosar nr: 16197/6391/12.09.2023

**DECIZIA ETAPEI DE INCADRARE**

**Nr. XX din XX.XX.2024**

Ca urmare a solicitării de emitere a acordului de mediu adresate de **CONSTANTINESCU CAMELIA MIRELA**, cu sediul în municipiul **București**, str. **Pridvorului**, nr. **13**, sc. **A**, et. **2**, ap. **10**, înregistrată la Agenția pentru Protecția Mediului Sibiu cu nr. 16197 din data de 12.09.2023, în baza Legii nr. 292 din 2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de 07.02.2024 că proiectul **„Amplasare domuri pe piloni împrejmuire și branșamente utilități”**, propus a fi amplasat în comuna **Porumbacu de Jos**, sat **Porumbacu de Sus**, intravilan – zona turistică, CF: **116432**, județul **Sibiu**, **nu se supune evaluării impactului asupra mediului.**

*Justificarea prezentei decizii:*

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului;

b) punctele de vedere exprimate în scris de către autoritățile membre în cadrul Comisiei de Analiză Tehnică, cu privire la prezentul proiect;

c) lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalieră și a altor ghiduri specifice pentru diferite domenii ți categorii de proiecte;

d) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018.

**1. Caracteristicile proiectului:**

**a) dimensiunea și concepția întregului proiect**

Amplasamentul proiectului, aflat în proprietatea persoanei fiziceConstantinescu Camelia Mirela, în suprafață totală de 1711 mp, înscris în CF: 116432, este situat în partea sudică a satului Porumbacu de Sus din comuna Porumbacu de Jos, județul Sibiu. Parcela este liberă de construcții.

Distanțele construcțiilor față de limitele de proprietate:

* Est – proprietate privata, CF: 116439, retragere 1 m;
* Vest - proprietate privata, retragere 2 m;
* Sud - proprietate privata, retragere 5 m;
* Nord - DE 2364/ 10**,** retragere 16 m.

Terenul nu prezintă interdicții de construire, nu este de interes public și nu este grevat de servitute, categoria de folosință actuală – teren arabil. Destinații admise conform P.U.G. si R.L.U imobil amplasat în Zona cu funcțiuni mixte - Locuințe și case de vacanță/dotări pentru turism.

Accesul pe teren se va face din drumul învecinat (De 2364/10).

Prin proiectul propus se dorește - ***Amplasare domuri pe piloni, împrejmuire si branșamente utilități,*** cu regim de înălțime Parter (P). Se amenajează un număr de cinci platforme pe care să se amplaseze ulterior cinci construcții tip **dom geodezic** cu structura de lemn în care să poată fi găzduite evenimente gen team-building (cazare și ședințe de lucru), activități în aer și diverse acțiuni recreative familiale.

Distanțele construcțiilor față de limitele de proprietate:

* Est – proprietate privată, CF 116439, retragere 1 m;
* Vest - proprietate privată, retragere 2 m;
* Sud - proprietate privată, retragere 5 m;
* Nord - DE 2364/ 10**,** retragere 16 m.

Bilanțul teritorial:

Suprafață teren = 1 711 mp;

Suprafață construită propusă (pentru cele 5 domuri geodezice) = 438 mp;

Suprafață desfășurată propusa = 483 mp;

Suprafață zonă verde = 1055 mp;

Suprafață circulații pietonale = 90 mp;

Suprafață circulație auto amenajate (șase locuri de parcare): 175 mp.

Indici urbanistici propuși:

P.O.T – 25 %;

C.U.T – 0.25.

Coordonatele proiectului:

|  |  |  |
| --- | --- | --- |
|  | X | Y |
| 1 | 466881.391 | 460299.397 |
| 2 | 466784.914 | 466784.914 |
| 3 | 466778.171 | 460343.519 |
| 4 | 466880.449 | 460282.531 |

Alimentarea cu apă și canalizarea apelor uzate menajere se va face conform Avizului de gospodărire a apelor nr. 47/28.05.2024, emis de Sistemul de Gospodărire a Apelor - Sibiu.

Alimentarea cu apă în scop igienico - sanitar - se va realiza din sursă subteran.

*Volume şi debite de apă estimate a fi captate din sursa subteran:*

|  |  |  |  |  |  |  |
| --- | --- | --- | --- | --- | --- | --- |
|  | NECESAR APA | | | CERINTA APA | | |
| m3 | l/s | anual m3 | m3 | l/s | anual m3 |
| Zilnic maxim | 2,28 | 0,0264 | 410,4 | 2,33 | 0,0269 | 419,4 |
| Zilnic mediu | 1,90 | 0,0220 | 342 | 1,94 | 0,0224 | 349,2 |
| Zilnic minim | 1,52 | 0,0176 | 273,6 | 1,55 | 0,0179 | 279 |
| Orar maxim | 0,285 | 0,0792 |  | 0,291 | 0,0808 |  |

Instalații de captare: put forat echipat cu pompa submersibilă;

Instalații de tratare: apa prelevată este utilizată la calitatea de prelevare;

Instalații de aducțiune, înmagazinare a apei: rezervor tampon vertical din polietilenă cu capacitatea de 2.000 l

Rețeaua de distribuție a apei: tubulatură PEHD Dn 20-50 mm, în lungime totală de 142 m.

Volume de apă asigurate în surse: alimentarea cu apă în scop igienico sanitar a folosinţei se va face în regim nominal.

Modul de folosire a apei:

|  |  |  |  |  |
| --- | --- | --- | --- | --- |
| Necesarul de apă | maxim | | 2,28 | m3/zi |
|  | | mediu | | 1,90 | m3/zi |
| minim | | 1,52 | m3/zi |
| Cerința de apă | maxim | | 2,33 | m3/zi |
|  | | mediu | | 1,94 | m3/zi |
| minim | | 1,55 | m3/zi |

Evacuarea apelor uzate menajere și pluviale va avea loc în sistem separativ, de pe amplasament rezultând următoarele tipuri de ape:

- ape uzate menajere

- ape pluviale convențional curate;

Apele uzate menajere rezultate de pe amplasament, **Qmax = 2,28 mc/zi** vor fi colectate și transportate de o rețea de canalizare ape uzate menajere, realizată din tubulatură PVC KG Dn 110-200 mm L=121,5 m, spre un bazin vidanjabil cu volumul V=15,00mc amplasat în incinta proprietății. Golirea **bazinului vidanjabil** etanș se va face periodic de o firmă specializată, în baza unui contract sau comandă.

*Apele pluviale convențional curate* de pe învelitori sunt dirijate spre rețeaua hidrografică zonală.

Alimentarea cu energie electrică se va realiza din rețeaua de distribuție zonală.

Evacuarea deșeurilor: pe baza de contract cu societatea de salubritate din zonă.

Asigurarea agentului termic: încălzirea spațiilor interioare se va realiza cu pompe de căldura+ șemineu pe lemne.

De asemenea se vor utiliza panouri fotovoltaice pentru suplimentarea puterii electrice.

**b) cumularea cu alte proiecte:** nu este cazul;

**c) utilizarea resurselor naturale, în special a solului, a terenurilor, a apei și a biodiversității:** impact nesemnificativ, pentru sol și biodiversitate;

**d) cantitatea și tipurile de deșeuri generate/gestionate:** diferitele categorii de deșeuri generate în timpul realizării investiției și în etapa operațională vor fi eliminate/valorificate prin firme autorizate, cu respectarea dispozițiilor legale în vigoare;

**e) poluarea și alte efecte negative:** emisiile în atmosferă de la utilaje și mijloacele de transport, precum și disconfortul fonic creat de lucrări, sunt temporare - în perioada de execuție a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice:** nu este cazul, cu condiția respectării normelor de protecția muncii, normativele tehnice de proiectare și execuție, precum și normativelor P.S.I., în vigoare;

**g) riscurile pentru sănătatea umană:** conform notificări de asistență de specialitate de sănătate publică nr. 175/19.03.2024, emis de Direcția de Sănătate Sibiu.

**2. Amplasarea proiectelor:**

**a) utilizarea actuală și aprobată a terenurilor:** intravilan, folosință actuală **–** teren arabil;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, abordându-se o atenție specială următoarelor zone:**

1. **zone umede, zone riverane, guri ale râurilor:** Porumbacu, cod cadastral VIII-1.114;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** Natura 2000 ROSPA 0098 Piemontul Făgăraș;
5. **zone clasificate sau protejate conform legislației în vigoare:** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrologică: Natura 2000 ROSPA 0098 Piemontul Făgăraș;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje și situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potențial:**

**a) importanța și extinderea spațială a impactului:** local, redus în perioada de execuție;

**b) natura impactului:** impact nesemnificativ;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuție, în condițiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

* proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, amplasamentul acestuia fiind situat în situl NATURA 200 - ROSPA 0098 Piemontul Făgăraș;
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că proiectul propus nu va avea impact semnificativ asupra integrității ariei naturale protejate de interes comunitar;
* proiectul nu prevede lucrări complexe care să producă modificări ale cadrului natural al amplasamentului;
* prin realizarea proiectului nu vor fi afectate speciile şi/sau habitatele de interes comunitar pentru care acesta a fost desemnat;
* pentru proiect a fost obținut aviz nr. 26/ST-SB/13.03.2024, emis de către Agenția Națională pentru Arii Naturale Protejate - serviciul teritorial Sibiu.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* pentru acest proiect s-a obținut Avizul de gospodărire a apelor nr. 47 din 28.05.2024, de către Administrația Națională “Apele Române” - Administrația Bazinală de Apă Olt, Sistemul de Gospodărire a Apelor Sibiu.

**Condițiile de realizare a proiectului:**

* respectarea legislației în vigoare în domeniul protecției mediului;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire și stingere a incendiilor și de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului;
* managementul deșeurilor generate de lucrări va fi în conformitate cu legislația specifică de mediu și va fi în responsabilitatea titularului de proiect cât și a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract;
* deșeurile municipale amestecate generate în perioada lucrărilor de construcții vor fi stocate temporar în pubele și eliminate prin depozitare la un depozit conform;
* deșeurile industriale reciclabile rezultate în perioada lucrărilor de construcții (metalice feroase și neferoase, hârtie și carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* în conformitate cu prevederile art. 17, alin. (4), din O.U.G. nr. 92/2021, modificată prin Legea 17/2023, privind regimul deșeurilor, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea și/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza pe amplasament astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de șantier va fi corespunzătoare din punct de vedere al facilităților;
* întreținerea/repararea utilajelor, instalațiilor și mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili și uleiuri uzate pe sol/apă și de alte substanței toxice și periculoase;
* se interzice stocarea temporară și depozitarea carburanților și substanțelor periculoase în zona aferentă amplasamentului;
* se vor evita scurgerile de combustibili și uleiuri uzate pe sol (folosite de mașinile, utilajele și echipamentele/instalațiile de pe amplasament) și de alte substanțe toxice și periculoase, după caz;
* depozitarea provizorie a pământului excavat se va face pe suprafețe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare și STAS 12574/87, privind condițiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puțin riveranii din zonă;
* în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare.

*Condiții de realizare a proiectului conform* *notificări de asistență de specialitate de sănătate publică nr. 175/19.03.2024, emis de Direcția de Sănătate Sibiu:*

* racordarea construcțiilor propuse la sistem centralizat sau individual de alimentare cu apă potabilă în conformitate cu normele legale în vigoare (Ord. MS nr. 119/2014 actualizat, Art. nr. 2);
* racordarea la sistem de canalizare care asigură preluarea, colectarea, evacuarea și transportul apelor uzate, a apelor meteorice, precum și evacuarea corespunzătoare a apelor uzate înainte de evacuarea(Ord. MS nr. 119/2014 actualizat, Art. nr. 2);
* amenajarea de încăperi sau platforme impermeabilizate pentru depozitarea recipientelor de colectare a deșeurilor solide, racordate la un hidrant și la rețeaua de canalizare, pentru a putea fi curățate la necesitate, precum și pentru spălarea și dezinfecția recipientelor – amplasate la o distanță de minim 10 m de ferestrele camerelor;
* dacă construcțiile propuse vor fi introduse în circuitul turistic, unitățile de cazare vor fi dotate și aprovizionate, după necesitate, cu utilaje și materiale necesare pentru întreținerea curățeniei și efectuarea operațiunilor de dezinfecție, dezinsecției și deratizare;
* instalațiile de iluminat, încălzit și ventilațiile, instalațiile sanitare existente în dotarea unităților de cazare, vor fi menținute în permanentă stare de funcționare, revizuite periodic și exploatate la parametrii la care au fost proiectate și executate;
* în încăperile de dormit să se asigure o suprafață minimă și un olum minim de 10 mp și 27 cm pentru camerele cu pat, câte 16 mp și 43 mc pe cameră pentru încăperile cu ouă paturi, minim 20 mp și 54 mc pentru camerele cu 3 paturi și 26 mp și 60 mc pentru camerele cu 4 paturi;
* amenajarea spațiilor pentru gararea și parcarea autovehiculelor populației din zonă, la distanță de minim 5 m de ferestrele camerelor de locuit (Ord. MS nr. 119/2014 actualizat, Art. nr. 4).

*Condiții de realizare a proiectului conform* *Aviz de Gospodărire a Apelor nr.* 47/28.05.2024*,* *emis de către Administrația Națională Apele Române – Administrația Bazinală de Apă Olt - Sistemul de Gospodărire a Apelor Sibiu:*

* *Conform Legii nr. 122 din 10.07.2020 pentru modificarea și completarea Legii Apelor nr. 107/1996, art. 59, alineatul (1) și (2), beneficiarul are obligația de a echipa cu mijloace de măsurare a debitelor și volumelor de apă prelevate sau evacuate, instalațiile de prelevare apă de suprafață sau subterană ori pentru evacuări în receptori naturali, și de determinare a calității apelor evacuate.*
* *Conform H.G. 930 din 11.08.2005 Capitolul I Dispoziții generale, Art.1 În jurul lucrărilor de captare, construcțiilor și instalațiilor destinate alimentării cu apă potabilă, surselor de apă potabilă destinate îmbutelierii, surselor de ape minerale utilizate pentru cura internă sau pentru îmbuteliere, lacurilor și nămolurilor terapeutice, în conformitate cu*[*art. 5 alin. (1) din Legea apelor nr. 107/1996*](https://legislatie.just.ro/Public/DetaliiDocumentAfis/8565#id_artA46)*, cu modificările și completările ulterioare, se instituie zone de protecție sanitară și perimetre de protecție hidrogeologică, în scopul prevenirii pericolului de alterare a calității surselor de apă și, respectiv, a lacurilor şi a nămolurilor terapeutice.*

Pentru perioada de execuție a lucrărilor, constructorul (constructorii) au obligația legală de a întocmi *Planul de prevenire și combatere a poluărilor accidentale* și de dotare minimală a punctului de lucru cu mijloace și materiale de intervenție.

Se interzice deversarea de ape uzate neepurate sau aruncarea și depozitarea deșeurilor de orice fel în cursurile de apă sau pe malurile acestora.

Administratorul sau deținătorul investiției este obligat să anunțe la S.G.A Sibiu, orice accident ecologic survenit până la începerea executării lucrărilor, în timpul și după terminarea acestora şi să respecte deciziile privind măsurile de remediere impuse.

Beneficiarul este obligat să obțină toate acordurile și avizele prevăzute de lege necesare promovării lucrărilor de investiție.

Prin desfășurarea activităților de construcție și funcționare, nu se vor produce deteriorări ale terenurilor în proprietate publică sau privată din zonă, sau a malurilor și albiilor cursurilor de apă.

Beneficiarul are obligația să anunțe înscris S.G.A. Sibiu cu 10 zile înainte data începerii lucrărilor.

Punerea în funcțiune a folosinței se va face numai în baza *Autorizației de gospodărire a apelor* obținută în condițiile prevăzute de lege*.*

Avizul de gospodărirea apelor reglementează folosința numai din punctul de vedere al gospodăririi apelor.

Avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început la cel mult 24 de luni de la data emiterii acestuia și dacă au fost respectate prevederile înscrise în aviz , în caz contrar își pierde valabilitatea.

*Condiții de realizare a proiectului conform* *aviz nr.* 26/ST-SB/12.03.2024*,* *emis de către Agenția Națională pentru Arii Naturale Protejate - serviciul teritorial Sibiu:*

* respectarea prevederilor OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată prin Legea nr. 49/2011, precum și prevederile OUG nr. 195/2005 privind protecția mediului, aprobată prin Legea nr. 154/2006, cu modificările și completările ulterioare;
* respectarea prevederilor planului de management al siturilor Natura 2000 ROSAC ROSPA0098 Piemontul Făgăraș, precum și a măsurilor propuse în Memoriul de Prezentare;
* se interzice orice formă de captare, reținere sau ucidere a indivizilor din speciile de interes conservativ;
* deteriorarea și/sau distrugerea locurilor de reproducere ori de odihnă a păsărilor sălbatice este interzisă;
* se va restrânge la minim suprafața ocupată de organizarea de șantier;
* se interzice depozitarea materialelor de construcții și a pământului rezultat din lucrări, în apropierea cursurilor de apă;
* în scopul minimizării deranjului asupra speciilor de importanță comunitară, se interzice circulația autovehiculelor în afara drumurilor trasate pentru funcționarea șantierului;
* se vor folosi utilaje și echipamente care produc un nivel scăzut de noxe, zgomot și vibrații;
* se vor evita staționarea nejustificată și prelungită a utilajelor, în zonă;
* se interzice efectuarea lucrărilor în timpul nopții;
* gestiunea deșeurilor se va realiza în conformitate cu prevederile HG nr. 856/2002, privind gestiunea deșeurilor și OUG nr. 92/2021, privind gestiunea deșeurilor;
* antreprenorul va delimita zona de lucru pentru a preveni distrugerea suprafețelor vegetale;
* suprafețele a căror strat vegetal a fost afectat de lucrări, vor fi renaturate adecvat și redate folosinței lor inițiale;
* titularul are obligația ca în cazul producerii accidentelor de orice fel să notifice Agenția Națională pentru Arii Naturale Protejate în termen de maxim 24 ore și să întreprindă toate măsurile necesare pentru eliminarea cauzelor și limitarea consecințelor negative.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu,** **emitentul actului de reglementare.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanței de contencios administrativ competente şi orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice și private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului şi ale Legii nr. 554/2004, cu modificările și completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 10 (zece) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

Ciprian SIMULESCU

**ŞEF SERVICIU AVIZE,**   **ȘEF SERVICIU CALITATEA**

**ACORDURI, AUTORIZAŢII FACTORILOR DE MEDIU**

Ruxanda FLORIANFlaviu TOMUȚĂ

**ÎNTOCMIT** **ÎNTOCMIT**

ConsilierCosmina NICOLESCUConsilierGabriela CĂPĂȚÎNĂ